Serikali ya Tanzania inapanga kutumia takriban $14.3 bilioni, katika mwaka wa fedha  2019/2020 ikiwa ni ongezeko , kutoka shilingi trilioni 32.5 za Kitanzania  katika mwaka wa fedha 2017/2018.

Waziri wa fedha Philip Mpango, amesema sehemu kubwa ya makadirio hayo ya fedha katika bajeti zitatumika  katika kuimarisha miundo mbinu ikiwemo reli barabara na kusambaza umeme katika maeneo ya vijijini.

Bajeti ya Kenya,  inakadiriwa kuwa dola bilioni 30.2, ambayo ni kubwa kuliko bajeti zote za nchi zingine za afrika mashariki kwa pamoja. 

Uganda kwa upande wake inakadiria bajeti ya dola bilioni 10.9 huku Rwanda dola bilioni 3.17. 

Kwa upande wa Uganda, wakosoaji wanaiona nchi hiyo ikiendelea kutingwa na madeni, nakisi ya biashara na kuongezeka kwa kiwango cha umasikini. 

Hata hivyo  viongozi wa serikali ya nchi hiyo wanapinga na kueleza uchumi wa nchi hiyo ni imara na unaendelea kukua.

Deni la Kenya  limezidi  utajiri wake kwa 57%, sehemu kubwa ikitokana na wakopeshaji na wawekezaji wa kim... Endelea na makala kwa vibambo vingine 4000 isizidi:
ataifa.

Kwa upande mwingine takwimu za madeni ya Rwanda, na Tanzania ni chini ya  40% ya pato jumla nchini.  

Huku mapato yakishuka katika mataifa yote ya Afrika mashariki, inatazamiwa kwamba awamu nyingine ya malipo ya kodi  na mikopo  yataidhinishwa  na mawaziri wa fedha katika bajeti ya mwaka huu.

 Ina maana gani kwako?

Swali kubwa linaloulizwa ni Bajeti hizi zina maana gani kwa raia wa kawaida?

Hii ni fursa ya kuelewa serikali imelenga nini katika ugavi wa rasilmali na pia kusaidia kutathmini uzito inayoweka katika masuala ya maendeleo yanayomgusa na kumfaidi mwananchi.

Bajeti hizi pia zinatoa ufafanuzi wa iwapo umaskini unapungua katika mataifa.

Kipimo kinatokana na kuangalia iwapo mahitaji ya raia masikini yanazingatiwa  kwa rasilmali za serikali au iwapo kodi zinazoidhinishwa zinawalemaza zaidi masikini.

BBC Swahili imezungumza na baadhi kuhusu matarajio yao katika bajeti ya mwaka huu Afrika mashariki: 

Noel Shao, Tanzania

Kwa maoni yangu sitegemei jambo jipya sana kwa sababu bado historia inaonyesha kwa miaka mingi kumekuwa na ukwamo wa utekelezaji wa bajeti kwa sababu ya uhaba wa fedha.

Wizara nyingi zinashindwa kutimiza malengo walio jiwekea kwa sababu fedha wanazo omba hawatimiziwi kwa kiwango kile walicho ainisha. 

Na ni kwa bahati mbaya sana bajeti yetu kwa asilimia kubwa inategemea wahisani kuliko mapato ya Ndani. 

Na kwa jinsi hii ni ngumu sana kuwa na bajeti inayo tekelezeka labda hadi Serikali itengeneza mazingira rafiki katika kutegemea vyanzo vyake vya ndani kuliko nje. 

Kwa uhaba wa fedha Serikalini nategemea kuona uongezeko kubwa la bidhaa hasa mafuta jambo ambalo litasababisha mfumuko wa bidhaa sokoni, hivyo kusababisha ugumu wa maisha kwa wananchi.Ni matamanio yangu kuona makadirio ya fedha kwenye mfuko wa maendeleo ya jamii kuwa kubwa ili kuweza kugusa jamii moja kwa moja. 

Takwimu tu kwenye karatasi hazitaweza kuondoa na kupunguza changamoto zinazo wakabili wananchi. 

Vipengele muhimu kwa jamii ni Pamoja na afya, maji na elimu.  Hapa ndipo panapo hitaji uangalifu kwani...